《赠李克庵楚中开府》
明代·杨起元

圣主垂情四海穷，特俞京兆镇荆中。当年箘簬三邦罕，近日流荆七泽同。

江汉西悬流浩浩，山陵南望气葱葱。不须更上筹边策，自古安民是禦戎。

作者简介：（1547—1599）广东归善人，字贞复，号复所。万历五年进士。从罗汝芳学王阳明理学。张居正当政，恶讲学。适汝芳被劾罢，起元宗王学如常。官至吏部左侍郎。天启初追谥文懿。有《證学编》、《杨文懿集》等。